CELEX: 32019D1924
Language: lv
Date: 2019-07-31 00:00:00
Title: Padomes Lēmums (KĀDP) 2019/1924 (2019. gada 31. jūlijs) par to, lai parakstītu un noslēgtu Nolīgumu starp Eiropas Savienību un Mali Republikas valdību par Eiropas Savienības KDAP misijas Mali (EUCAP Sahel Mali) statusu

20.11.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 299/1
               
            
         PADOMES LĒMUMS (KĀDP) 2019/1924
         (2019. gada 31. jūlijs)
         par to, lai parakstītu un noslēgtu Nolīgumu starp Eiropas Savienību un Mali Republikas valdību par Eiropas Savienības KDAP misijas Mali (EUCAP Sahel Mali) statusu
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 37. pantu saistībā ar Līguma par Eiropas Savienības darbību 218. panta 5. un 6. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2014. gada 15. aprīlī pieņēma Lēmumu 2014/219/KĀDP (1) par Eiropas Savienības KDAP misiju Mali (EUCAP Sahel Mali).
                  
               
                     (2)
                  
                  
                     Lēmuma 2014/219/KĀDP 9. pantā ir noteikts, ka EUCAP SAHEL Mali un tās personāla statusu, tostarp attiecīgā gadījumā privilēģijas, imunitāti un citas garantijas, kas vajadzīgas EUCAP SAHEL Mali izpildei un sekmīgai darbībai, paredz nolīgumā, ko slēdz saskaņā ar Līguma par Eiropas Savienību 37. pantu un ievērojot Līguma par Eiropas Savienības darbību 218. pantā noteikto procedūru.
                  
               
                     (3)
                  
                  
                     Nolīgums vēstuļu apmaiņas veidā starp Eiropas Savienību un Mali Republiku (2) (turpmāk “nolīgums vēstuļu apmaiņas veidā”), kas apstiprināts ar Padomes Lēmumu 2014/853/KĀDP (3) un noslēgts starp Eiropas Savienību un Mali Republiku 2014. gada 31. oktobrī, ir EUCAP SAHEL Mali piešķīris statusu Mali.
                  
               
                     (4)
                  
                  
                     Padome 2017. gada 12. jūnijā pilnvaroja sarunu sākšanu ar Mali Republiku nolūkā noslēgt nolīgumu par EUCAP Sahel Mali statusu (turpmāk “nolīgums”), lai aizstātu nolīgumu vēstuļu apmaiņas veidā.
                  
               
                     (5)
                  
                  
                     Nolīgums būtu jāapstiprina,
                  
               IR PIEŅĒMUSI ŠO LĒMUMU.
         
            1. pants
            Ar šo Savienības vārdā tiek apstiprināts Nolīgums starp Eiropas Savienību un Mali Republikas valdību par Eiropas Savienības KDAP misijas Mali (EUCAP Sahel Mali) statusu.
            Nolīguma teksts ir pievienots šim lēmumam.
         
         
            2. pants
            Ar šo Padomes priekšsēdētājs tiek pilnvarots norīkot personu vai personas, kas tiesīgas parakstīt nolīgumu, lai tas kļūtu saistošs Savienībai.
         
         
            3. pants
            Šis lēmums stājas spēkā tā pieņemšanas dienā.
         
         
            Briselē, 2019. gada 31. jūlijā
            
               
                  Padomes vārdā
               
               
                  Priekšsēdētāja
               
               T. TUPPURAINEN
            
         
         
            (1)  Padomes Lēmums 2014/219/KĀDP (2014. gada 15. aprīlis) par Eiropas Savienības KDAP misiju Mali (EUCAP Sahel Mali) (OV L 113, 16.4.2014., 21. lpp.).
         
            (2)  Nolīgums vēstuļu apmaiņas veidā starp Eiropas Savienību un Mali Republiku par Eiropas Savienības KDAP misijas Mali (EUCAP Sahel Mali) statusu (OV L 344, 29.11.2014., 3. lpp.).
         
            (3)  Padomes Lēmums 2014/853/KĀDP (2014. gada 8. oktobris) par to, lai Savienības vārdā parakstītu un noslēgtu Nolīgumu vēstuļu apmaiņas veidā starp Eiropas Savienību un Mali Republiku par Eiropas Savienības KDAP misijas Mali (EUCAP Sahel Mali) statusu (OV L 344, 29.11.2014., 1. lpp.).